В Испания скоро може и да няма наказания за обида срещу...
26.10.2018 09:20 395 0
Испанският Конгрес е решил да започне обсъждане на реформи в Наказателния кодекс, с които да бъдат намалени или напълно елиминирани наказанията за деяния като обида срещу краля, подбуждане към тероризъм и засягане на нечии религиозни чувства, пише вестник El Pais, цитиран от агенция "Фокус".
Испанският премиер се зарече да сложи край на съдебните привилегии в страната
Испанският премиер Педро Санчес обеща да реформира конституцията, за да отмени съдебните привилегии, от които се ползват политици, с...
Във вторник бе одобрено започването на процедурата за промяна на Наказателния кодекс със 180 гласа „за“ и 160 „против“. Ако мнозинството се запази и няма други предложения за изменения, в рамките на няколко месеца вече няма да е престъпление да обиждаш краля, националните символи и държавните институции и да обиждаш на религиозна основа, пише El Pais, като посочва, че все пак социалистите и Баската национална партия са предупредили, че искат да сложат някакъв „лимит“ на реформата.
Вестникът коментира, че организациите за човешки права, като "Амнести Интърнешънъл", са критикували Испания за това, че лишава гражданите си от правото им на свободно изразяване, твърдейки, че случаи като този на Волтоник, испански рапър, осъден на три години затвор за обида срещу краля, са нагледен пример, че се „наказват“ законните им възгледи. Наскоро пък е бил арестуван актьорът Уили Толедо, който е засегнал религиозните чувства на хората чрез публикация във Facebook.
Етикети: Испания Наказателен кодекс крал реформи